Witas Oy

Yrityksen osto
2022-06-01 18:00 - 19:00 (Europe/Helsinki) | Microsoft Teams
Onko yrityskaupat mielessä? Pohditko sukupolvenvaihdosta? Tervetuloa kuulemaan asiantuntijoiden vinkkejä sujuvaan omistajanvaihdokseen!
Yrityksen osto, miten pääset yrittäjäksi?

ajankohta: keskiviikko 1.6.2022 klo 18 – 19
Miksi ostaa yritys?
Ninja Vepsäläinen, Omistajaksi Ostamalla – Savon Yrittäjät
Rahoitus ja juridiikka
Oili Eronen, OmistajaKS – Keski-Suomen Yrittäjät ry
Miten pääset yrittäjäksi?
Yrittäjä Satu Arbelius, Satuniemi ja Ihalan tupa
Ilmoittaudu mukaan
Tilaisuudet ovat maksuttomia ja ne järjestetään verkossa. Tilaisuudet järjestää yhteistyössä SOPIEN 2.0-, OmistajaKS– ja Omistajaksi ostamalla -hankkeet, joita rahoittavat Keski-Suomen ja Etelä-Savon ELY-keskukset Euroopan sosiaalirahastosta (ESR).
Katso lisätiedot myös muista webinaarisarjan tilaisuuksista!

Info IPR-tukirahasta pk-yrityksille
2022-06-02 08:30 - 09:30 | Microsoft Teams
Info IPR-tukirahasta pk-yrityksille 2.6.2022 klo 8.30 – 9.30
Yrityksen immateriaalioikeuksiin eli IPR-asioihin kuuluvat patentit, tavaramerkit, mallioikeudet ja verkkotunnukset sekä toiminimet. Usein yritykset tutustuvat aiheeseen vasta, kun ongelmia ilmenee. Näistä yleisimpiä ovat toisten yrittäjien kanssa sekoitettavissa olevat tuotteiden ja palvelujen nimet sekä verkkotunnusten epäselvyydet. Jokaisen yrittäjän tulisi jo ennen yritystoiminnan käynnistämistä harkita tavaramerkin rekisteröintiä. Rekisteröinnillä ehkäistään nimiä ja merkkejä koskevat riidat ja toisaalta rakennetaan yrityksen brändiomaisuutta.
IPR-asiat ovat Suomessa, kuten muuallakin, heikosti tunnettu yrittäjyyden osa-alue. Nyt EU tarjoaa erityistä tukea tavaramerkin ja mallioikeuden rekisteröintiin, patentin hakemiseen sekä yrityskohtaiseen IPR-kartoitukseen. Infotilaisuudessa kerrotaan, kuinka tukea haetaan. Nyt kannattaa laittaa yrityksen IPR-asiat kuntoon!
Team Finland koordinaattori Jouni Hynynen kertoo hakemisesta tarkemmin.
Ilmoittaudu osoitteessa https://forms.office.com/r/aNjiuYVWh5 viimeistään 1.6.2022.
Sinulle lähetetään Teams-linkki juuri ennen tilaisuuden alkua, joten merkitse tapahtuma jo heti kalenteriisi!

Vinkkejä vieraskielisen työntekijän rekrytointiin
2022-06-07 13:00 - 14:30 | Microsoft Teams
Oletko rekrytoimassa vieraskielistä työntekijää? Olisiko työyhteisössäsi tarve kehittää perehdyttämis- ja ohjausosaamista?
Pohjoisen Keski-Suomen työnantaja tai yrittäjä, tule kuulemaan työperäisestä maahanmuutosta, vieraskielisten työnhakijoiden tilanteesta sekä mahdollisuudesta päästä mukaan mentorivalmennukseen kehittämään omalla työpaikalla vieraskielisen työntekijän perehdyttämisen ja ohjaamisen käytänteitä!
Tiistaina 7.6. klo 13.00–14.30, verkossa Teams-etäyhteydellä
Tilaisuus on maksuton. Ilmoittauduthan 1.6.2022 klo 16.00 mennessä https://forms.office.com/r/4FCtnASPtt.
Lisätietoja: Äänekosken kaupungin työllisyyspäällikkö riikka.hytonen(at)aanekoski.fi, 040 194 6100 tai Kotopaikka2-hankkeen projektipäällikkö johanna.pitkanen(at)jamk.fi, 040 198 5494.
7.6.2022 Vinkkejä vieraskielisen työntekijän rekrytointiin (pdf)

Sosiaalinen media tuloksellisen markkinoinnin ja myynnin tueksi –webinaari, osa 1
2022-06-07 17:00 - 18:30 | Microsoft Teams
Tervetuloa kaksiosaiseen maksuttomaan webinaariin, jossa käydään läpi sosiaalisen median hyödyntämistä yrityksen markkinoinnissa.
Webinaarit järjestetään 7.6.2022 ja 8.6.2022 klo 17.00 – 18.30 ja voit osallistua niihin etänä omalta koneeltasi tai Pihtiputaalla HUBteekissa (Keskustie 14) tai Karstulassa MultiHUBissa (Humpintie 47).
Kouluttajana toimii markkinoinnin, HubSpotin ja sisällöntuotannon asiantuntija Julia Ryhänen, Balentor Oy:stä.
7.6.2022 klo 17.00 – 18.30 tilaisuuden aiheet

Millä eri tasoilla sosiaalista mediaa voidaan hyödyntää?
Miten sosiaalisen median käyttö kannattaa räätälöidä?
Mitä sosiaalisen median käytössä kannattaa huomioida?

Webinaari on tarkoitettu kaikille sosiaalisen median käytöstä myynnissä ja markkinoinnissa kiinnostuneille pk-yrityksille.
Ilmoittautumiset webinaareihin 3.6.2022 mennessä oheisesta linkistä
https://response.questback.com/sekeskehittmisyhtikarstulanseu/184eyzdnmt

Webinaarin järjestää Yrityspalvelujärjestelmä uuden liiketoiminnan luomiseen -hanke. Hanketta hallinnoi Kehittämisyhtiö Karstulanseutu Oy.

Arvonmäärityksen perusteet
2022-06-08 09:00 - 10:00 | Microsoft Teams
Kun omistajanvaihdosajatukset hiipivät yrittäjän mieleen, on yrityksen kauppahinta yleensä ajatuksissa suurimpana kysymyksenä. Ja hyvä näin, koska epätieto tai virheelliset uskomukset yrityksen arvosta voivat hidastaa omistajanvaihdosprosessia, johtaa ali- tai ylihinnoitteluun tai jopa näivettää yrityksen toimintaa pikkuhiljaa.
OmistajaKS-hankkeen webinaarisarjan ensimmäinen aihe käsittelee arvonmäärityksen perusteita.
Ajankohta: keskiviikko 8.6.2022 klo 9 – 10 Teamsissa
Webinaarin pitää yritysvälittäjä Jan von Bonsdorff, Suomen Yrityskaupat Oy.
Ilmoittaudu mukaan
Tilaisuus on maksuton ja se järjestetään Microsoft Teamsilla. Osallistumislinkki lähetetään tilaisuutta edeltävänä päivänä sähköpostiisi. Tervetuloa mukaan!
Arvonmäärityksen perusteet (pfd)
Tilaisuuden järjestää OmistajaKS-hanke, jota hallinnoi Keski-Suomen yrittäjät yhteistyössä Kehittämisyhtiö Witaksen kanssa. Yhteistyökumppaneina toimivat Kehittämisyhtiö Keulink Oy, Kehittämisyhtiö Karstulanseutu Oy, Jyväskylän, Jämsän ja Äänekosken kaupungit sekä Kannonkosken, Karstulan, Kyyjärven ja Laukaan kunnat. Rahoittajina toimivat Keski-Suomen ELY-keskus Euroopan sosiaalirahastosta (ESR), toteuttajaorganisaatiot sekä mukana olevat kunnat.

Sosiaalinen media tuloksellisen markkinoinnin ja myynnin tueksi –webinaari, osa 2
2022-06-08 17:00 - 18:30 | Microsoft Teams
Tervetuloa kaksiosaiseen maksuttomaan webinaariin, jossa käydään läpi sosiaalisen median hyödyntämistä yrityksen markkinoinnissa.
Webinaarit järjestetään 7.6.2022 ja 8.6.2022 klo 17.00 – 18.30 ja voit osallistua niihin etänä omalta koneeltasi tai Pihtiputaalla HUBteekissa (Keskustie 14) tai Karstulassa MultiHUBissa (Humpintie 47).
Kouluttajana toimii markkinoinnin, HubSpotin ja sisällöntuotannon asiantuntija Julia Ryhänen, Balentor Oy:stä.
8.6.2022 klo 17.00 – 18.30 tilaisuuden aiheet

Miten erottua ja kehittyä sosiaalisessa mediassa?
Henkilö- vs. yritysbrändi sosiaalisessa mediassa?
Sosiaalisen median kytkentä markkinointiin, myyntiin ja asiakkuudenhoitoon?

Webinaari on tarkoitettu kaikille sosiaalisen median käytöstä myynnissä ja markkinoinnissa kiinnostuneille pk-yrityksille.
Ilmoittautumiset webinaareihin 3.6.2022 mennessä oheisesta linkistä
https://response.questback.com/sekeskehittmisyhtikarstulanseu/184eyzdnmt

Webinaarin järjestää Yrityspalvelujärjestelmä uuden liiketoiminnan luomiseen -hanke. Hanketta hallinnoi Kehittämisyhtiö Karstulanseutu Oy.

Kehittyvä Witas – tule vaikuttamaan! Kinnulassa
2022-06-08 17:30 - 20:00 | Kinnulan seurojentalo, Keskustie 8, Kinnula
Kehittämisyhtiö tekee kuntakiertueen omistajakunnissaan touko- ja kesäkuun aikana. Tulethan mukaan kahvikupin äärelle keskustelemaan ja antamaan palautetta Witaksen roolista ja toiminnasta!
Kinnula ke 8.6.2022 klo 17.30 – 20, Kinnulan seurojentalo (Keskustie 8)
Vapaamuotoisessa tilaisuudessa avataan lyhyesti kehittämisyhtiön toimintaa ja yhdessä määriteltyjä tavoitteita. Hyvinvointialueiden syntyminen on aiheuttanut pohdintaa omistajien keskuudessa kehittämisyhtiön roolista ja tulevaisuudesta. Tilaisuudessa Witaksen henkilöstö kertoo kehittämisyhtiön arjesta, tehtävistä ja tuloksista. Vähintään yhtä tärkeää on kuitenkin kuulla teidän, yrittäjien ja luottamushenkilöiden, tarpeita ja ajatuksia Witaksen jatkokehittämisestä.
Tilaisuuksiin ovat tervetulleita kaikki omistajakuntien yrittäjät, luottamushenkilöt ja muut Witaksen työstä ja tulevaisuudesta kiinnostuneet! Mikäli omassa kunnassasi pidettävä tilaisuus ei sovi kalenteriisi, olet tervetullut osallistumaan myös naapurikunnassa järjestettävään tilaisuuteen.
Menneet tilaisuudet:
Pihtipudas ke 11.5.2022 klo 17.30 – 20 Kahvi & Kuppi (Asematie 11)
Viitasaari to 19.5.2022 klo 17.30 – 20, Aikon Kartano (Muikunlahdentie 165)
Kivijärvi ti 24.5.2022 klo 17.30 – 20, kunnantalon valtuustosali (Virastotie 5)
Ilmoittauduthan Kinnulaan su 5.6.2022 mennessä
Ilmoittaudu mukaan
Nähdään pian!
Yhteistyöterveisin,
Witaksen porukka

Sukupolvenvaihdos
2022-06-15 18:00 - 19:00 | Microsoft Teams
Onko yrityskaupat mielessä? Pohditko sukupolvenvaihdosta? Tervetuloa kuulemaan asiantuntijoiden vinkkejä sujuvaan omistajanvaihdokseen!
Yrityksen sukupolvenvaihdos
ajankohta: keskiviikko 15.6.2022 klo 18 – 19
Onnistunut sukupolvenvaihdos
Satu Ahlman-Kovanen, Yrityskauppojen ja soteyrittäjyyden asiantuntija
Yritystarina
Vuokko Suomalainen, Perhekoti Tuomiranta
Ilmoittaudu mukaan
Tilaisuudet ovat maksuttomia ja ne järjestetään verkossa. Tilaisuudet järjestää yhteistyössä SOPIEN 2.0-, OmistajaKS– ja Omistajaksi ostamalla -hankkeet, joita rahoittavat Keski-Suomen ja Etelä-Savon ELY-keskukset Euroopan sosiaalirahastosta (ESR).
Katso lisätiedot myös muista webinaarisarjan tilaisuuksista!

EKKO-hankekokonaisuuden loppuseminaari
2022-06-16 12:00 - 14:30 | Karstulan yhtenäiskoulu, Koulutie 3, Karstula
Tervetuloa EKKO-hankekokonaisuuden loppuseminaariin torstaina 16.6.2022 klo 12–14.30 Karstulan yhtenäiskoululle (Koulutie 13). Ennen tilaisuutta klo 11–12 on tarjolla keittolounas. Lounaan tarjoaa Karstulan kunta.
